procesaur/Wiki.mk huggingface dataset:
Војуша

Војуша понекогаш Вјоса (|Αώος, |Vjosë) — река во северозападна Грција и југозападна Албанија.
Вкупната должина на реката изнесува ,од кои првите се во Грција, а остатокот од се во Албанија. Главни две притоки на Војуша се реките Дрино и Сушица, и двете во Албанија.
1 Список
* Притоки: Дрино, Сушица, Коничка Река (Сарандапорос), Водоматица (Војдоматис)
* Градови (од изворот кон утоката):
**Во Албанија: Ново Село, Селеница, Мемалија, Тепелана, Чарчово, Клисура, и Премет;
**Во Грција: Коница и Војуша.
* мостови: Конички мост
2 Поврзано
* Војуша (Вовуса) — село во Загорско, Епир, наречено по реката
Швајцарска Челенџ лига

Швајцарската Челенџ лига е втората најсилна фудбалска лига во Швајцарија, односно второ највисоко ниво во швајцарскиот фудбалски систем. До 2003 година оваа лига била позната како Национална лига Б.
1 Клубови во сезоната 2014/15.
Лигата се состои од 10 клуба. Првиот изборува промоција во Швајцарската Супер лига, а последниот испаѓа во 1. Лига.
Клуб, сезона 2013/14
7.
3.
6.
9.
8.
1. во 1. Лига (промовиран)
10. во Супер лига (испаднат)
2.
5.
4.
Повторно во игра

Повторно во игра е американски филм, во режија на Роберт Лоренц. Главните улоги ги толкуваат: Клинт Иствуд, Ејми Адамс и Џастин Тимберлејк.
1 Содржина
Гас Лобел (го игра Иствуд) со децении бил еден од најдобрите скаути во бејзболот, но со текот на времето почнуваат да го совладуваат годините. Сепак, Гас, кој одлично ги препознава талентите, одбива да се смири на крајот од својата кариера. Меѓутоа, управата на клубот „Атланта брејвс“ почнува да се сомнева во неговите способности за расудување, особено околу најжешкиот феномен во бејзболот во САД.
Меѓу светови (филм)

Меѓу светови е американски филм, во режија на Френсис Форд Копола. Главните улоги ги толкуваат: Вал Килмер, Брус Дерн и Ел Фенинг.
1 Содржина
Хал Балтимор е познат писател на романи за вештерки. За да ја преброди творешката криза, тој оди во едно мало гратче во периферијата, каде открива низа необични работи: група готски инејџери кои живеат покрај реката, во локалниот хотел се случиле страшни убиства, а некогаш таму престојувал и Едгар Алан По. На писателот, на сон му се појавува таинствениот дух на девојката В., така што тој решава да ги истражи убиствата.
Канцероген

Канцероген (карциноген или ракопредизвикувач) е секоја супстанција, радионуклид, или зрачење кои се директни предизвикувачи на рак. Ова настанува поради способноста за оштетување на геномот или нарушување на клеточните метаболички процеси.
Радиоактивните супстанции можат да бидат канцерогени поради зрачењето кое го емитираат, како што се: гама-зраците и алфа-честичките.
Нерадиоактивни канцерогени се: вдишувањето на азбест, некои диоксини, пушењето на тутун и др.
Ијар

Ијар (|אִייָר или he, од акадски: '''', „розета, цвет“) — осмиот месец од граѓанскиот и вториот месец од верскиот еврејски календар. Името му е од вавилонско потекло. Ова е пролетен месец и има 29 дена. Обично паѓа во април–мај од грегоријанскиот календар.
Во еврејската Библија, пред Вавилонското ропство, овој месец се нарекувал зив (Царства 6:1 и Царства 6:37). Ова е хебрејско име и значи „светлина“ или „блесок“.
1 Празници во ијар
* 4 ијар: Јом азикарон (Спомен-ден на паднатите борци и жртвите на тероризмот)
* 5 ијар: Јом аацмаут (Ден на независноста на Израел)
* 14 ијар: Песах шени (Втора пасха)
* 18 ијар: Лаг баомер (Броење на омерот)
* 28 ијар: Јом Јершалаим (Ден на Ерусалим)
2 На други јазици
* На арапски, „ајар“ или „ејар“ (ar) се нарекува месецот мај.
Елисиум (филм)

Елисиум (англиски: ''Elysium'') е американски филм од 2013 година, во режија на Нил Блумкамп. Главните улоги ги толкуваат: Мет Дејмон, Џоди Фостер, Шарлот Копли, Алис Брага и Диего Луна.
1 Содржина
Во 2154 година постојат две класи луѓе: многу богатите, кои живеат на вселенската станица „Елисиум“ и другите, кои живеат на пренаселената и уништена Земја. Луѓето на Земјата се очајни во напорите да избегаат од криминалот и сиромаштијата кои владеат во нивниот свет. Единствениот човек кој може да еднаквост во овие два света е Макс, кој има очајничка потреба да стигне на „Елисиум“.
Една Сент-Винсент Милеј

Една Сент Винсент Милеј (22 февруари 1892 - 19 октомври 1950) била американски лирски поет и драмски писател. Таа ја доби Пулицеровата награда за поезија во 1923 година, и е исто така позната по нејзиниот феминистички активизам. Таа го користела псевдонимот Ненси Бојд за нејзините прозни дела. Според поетот Ричард Вилбур: „Таа ги напиша некои од најдобрите сонети на векот.“
1 Ран живот
Милеј е родена во Мејн, ќерка на Кора Лунела Бизел, медицинска сестра, и Хенри Толман Милеј, учител. Нејзиното средно име потекнува од болницата Сент Винсент во Њујорк, каде животот на нејзиниот чичко бил спасен непосредно пред нејзиното раѓање. Кора и нејзините три ќерки, Една (која себеси се нарекувала "Винсент"), Норма Лунела (родена во 1893) и Кетлин Калох (родена во 1896), се преселувале од град во град, живеејќи во сиромаштија. Кора патувала со багажник полн со класична литература, вклучувајќи ги Шекспир и Милтон, која таа им ја читала на своите деца. Семејството се насели во една мала куќа на имотот на тетка ѝ на Кора во Камден, Мејн, каде Милеј ги напишала своите први песни.
Трите сестри биле независни и слободоумни, што не секогаш седело добро со авторитетите во нивните животи. Директорот на училиштето на Милеј, навреден поради нејзините искрени ставови, одбил да ја нарекува Винсент. Наместо тоа, тој ја нарекувал какво било женско име кое започнувало на В. Милеј почна да ги развива нејзините книжевни таленти, со почеток во литературното списание на училиштето, ''Megunticook''. Додека во училиште, таа имала неколку врски со жени, вклучувајќи ја Едит Уин Матисон, која станала глумица во неми филмови.
2 Кариера
Милеј доби слава во 1912 година, кога влегла во поетски натпревар со својата песната ''Ренесанса''. Песната нашироко била сметана за најдобра и кога на крајот ѝ беше доделено четвртото место имаше скандал. Победникот Орик Џонс беше меѓу оние кои чувствувале дека ''Ренесанса'' беше најдобра песна, и истакна дека "наградата беше толку срам за мене колку ѝ триумф." Победникот на второто место ѝ ја понуди на Милеј својата награда.
Нејзината колекција од 1920 година ''A Few Figs From Thistles'' привлече контроверзии поради истражувањето на женската сексуалност и феминизмот. Во 1919 година, таа го напиша антивоеното дело ''Aria da Capo'' во кое глумила нејзината сестра Норма Милеј. Милеј ја добила Пулицеровата награда за поезија во 1923 година за ''Ballad of the Harp-Weaver''.
За време на првата војна Милеј била посветен и активен пацифист; сепак од 1940 година ги поддржувала сојузничките сили. Нејзиниот углед во поетските кругови беше оштетен од нејзините воени дела. Мерл Рубин истакна: "Се чини да таа доби повеќе критики од литературните критичари за поддршката на демократијата отколку што Езра Паунд добил за поддршката на фашизмот."
По нејзината смрт, Њујорк Тајмс ја опиша како "идол на младата генерација во текот на славните рани денови на Гринич Вилиџ [...] Една од најголемите американски поети на нејзиното време." Томас Харди, изјави дека Америка има две големи атракции: облакодерите и поезијата на Една Сент Винсент Милеј.
ATC код M04

1 M04A Антигихт препарати
1.1 M04AA Препарати кои го инхибираат производството на мочна киселина
:M04AA01 Алопуринол
:M04AA02 Тизопурин
:M04AA03 Фебуксостат
:M04AA51 Алопуринол, комбинации
1.2 M04AB Препарати кои ја зголемуваат екскрецијата на мочна киселина
:M04AB01 Пробенецид
:M04AB02 Сулфинпиразон
:M04AB03 Бензбромарон
:M04AB04 Изоброминдион
:M04AB05 Лесинурад
1.3 M04AC Препарати кои немаат влијание врз метаболизмот на мочната киселина
:M04AC01 Колхицин
:M04AC02 Цинхофен
1.4 M04AX Други антигихт препарати
:M04AX01 Урат оксидаза
:M04AX02 Пеглотиказа
Свети Диомид

Светиот маченик Диомид бил лекар, бессребреник, од градот Тарс. Лечејќи го народот, го поучувал и на верата Христова. Царот Диоклецијан наредил и му ја отсекле главата во Никеја, во 298 година. Оние што му ја отсекле главата и му ја донеле на царот ослепеле, а кога му ја вратиле главата на телото и се помолиле, повторно прогледале.
Диомидовите острови во Беринговиот Проток го носат името на Свети Диомид, бидејќи на неговиот ден (16 август 1728) данскиот морепловец Витус Беринг, кој бил во служба на руската морнарица, ги забележал овие острови пловејќи по морето.
ЈФ Јувентус

Спортски клуб Јанг Фелоус Јувентус е швајцарски фудбалски клуб од градот Цирих.
Клубот е основан во 1992 година со спојување на ''Јанг Фелоус Цирих'' и ''Јувентус Цирих''. Во моментов се натпреварува во 1. Лига, третата лига по ранг во Швајцарија.
1 Бои и амблеми
Официјалните бои на клубот се бела и црна.
2 Титули
* Куп на Швајцарија
** Победник (1) : 1936
Протест

Протест претставува јавно изразување на незадоволство. Протестите можат да имаат најразлична форма, од поединечен протест до масовни демонстрации.
1 Некои од најзначајните протести во историјата
Некои од најзначајните протести во историјата се:
* Северна Европа во раниот 16 век (Протестантска реформација)
* Северна Америка во 1770ти (Американска револуција)
* Франција во 1789 (Француска револуција)
* Хејмаркетски немири, 1886
* Маршот на Вашингтон за работа и слобода на Мартин Лутер Кинг, 1963
* Протести во 1968 година
* Протести на плоштадот „Тјенанмен“ од 1989 година
* Арапски протести (2010-2012)
* Евромајдан протести во Украина (ноември 2013-февруари 2014)
2 Протести во Македонија
* Вевчански случај (1987)
* Протести против полициската бруталност 2011
* Политичка криза во Македонија (2015-2017)
3 Поврзано
* Револуција
Остатоци од денот

Остатоци од денот (англиски: ''The Remains of the Day'') е британски филм од 1993 година, во режија на Џејмс Ајвори (James Ivory), според сценариото на Рут Проер Џабвала (Ruth Prawer Jhabvala), засновано врз романот на Казуо Ишигуро. Главните улоги ги толкуваат: Ентони Хопкинс (Anthony Hopkins), Ема Томпсон (Emma Thompson), Џејмс Фокс (James Fox), Кристофер Рив (Christopher Reeve), Питер Вон (Peter Vaughn) итн. Филмот освоил 19 награди и имал вкупно 27 номинации, вклучително и осум номинации за наградата „Оскар“. Лондонските филмски критичари го прогласиле Ајвори за режисер на годината, а Хопкинс (кој освоил девет награди за неговата улога) за глумец на годината.
1 Содржина
Дејството на филмот се одвива во Британија по Втората светска војна, а во него е прикажан животот во дворецот на лордот Дарлингтон (го игра Фокс). Приказната ја раскажува госпоѓата Кентон (ја игра Томпсон), која се присетува на својата служба кај лордот каде работела заедно со главниот батлер, Џејмс Стивенс (го игра Хопкинс). Тој е беспрекорен во извршувањето на работата и слепо верен на својот господар, така што никогаш не ги покажува своите чувства, ниту пак го искажува своето мислење. Лордот често го посетуваат претставници на нацистичката Германија, како и нивните англиски симпатизери, но Стивенс никогаш не ги коментира нивните разговори. Неговиот стар татко (го игра Вон), поранешен келнер, е болен и поради тоа е преместен на местото чистач, а Стивенс не покажува никакво сочувство кон својот татко, кој е огорчен поради новата понижувачка работа. Неговиот свет и неговите конвенционални критериуми и вредности ќе бидат разнишани со доаѓањето на домаќинката на куќата, госпоѓицата Кентон, која се вљубува во него. И таа е беспрекорна во работата, меѓутоа истовремено е чувствителна и кога ќе умре татко му на Стивенс, таа бдее над него, додека Стивенс е зафатен со послужување на угледните гости. Соочена со бесчувствителноста на Стивенс, Кентон запознава еден маж со кого набргу стапува во брак и го напушта имотот на лордот. Многу години подоцна, остарениот Стивенс оди во пензија и дури тогаш го преиспитува својто став кон работата и кон животот. Тој се среќава со госпоѓата Кентон, но дури и тогаш нема сила да ги покаже своите чувства кон неа. ref>
Девојката од Џерси

„Девојката од Џерси“ (англиски: ''Jersey Girl'') е американски филм од 2004 година, во режија на Кевин Смит. Главните улоги ги толкуваат: Бен Афлек, Лив Тајлер, Џенифер Лопес, Вил Смит итн.
1 Содржина
Оли (го игра Афлек) е моќен продуцент, со прекрасна жена и преубав стан на Менхетен. Но, кога жена му ќе умре при породувањето, тој ќе ја остави кариерата и ќе се откаже од луксузниот живот на Менхетен за да се посвети на одгледувањето на својата седумгодишна ќерка Герти.
Филомена (филм)

Филомена (англиски: ''Philomena'') е британски филм, во режија на Стивен Фрирс, според сценариото на Стив Куган и Џеф Поуп. Главните улоги ги толкуваат: Џуди Денч, Стив Куган, Софи Кенеди Кларк, Мер Винингам и Барбара Џефорд. Филмот освоил девет награди на фестивалот во Венеција, а имал три номинации за „Златен глобус“ и четири номинации за „Оскар“ (во категориите: најдобар филм, најдобра глумица, филмска музика и адаптирано сценарио).
1 Содржина
Забременувајќи како тинејџерка во Ирска, во 1952 година, Филомена (ја игра Денч) ја испраќаат во манастир како „нечесна жена“. Бебето ѝ го одземаат калуѓерките и го испраќаат во САД. Во текот на следните 50 години, Филомена упорно си го бара детето. Еден ден, таа го запознава новинарот Мартин Сиксмит (го игра Куган), кој е разочаран од светот и кој е заинтересиран за нејзината приказна.
Десет дена на покајание

Десет дена на покајание (|עשרת ימי תשובה, ''Асерет јеме(ј) тешува'') — првите десет дена од месецот тишри во еврејскиот календар (обично во септември) кои започнуваат со празникот Рош ашана (Нова година) и завршуваат со Јом кипур.
1 Вовед
Во текот на овие десет дена, верниците практикуваат ''тешува'' („покајание“), согледувајќи си ги гревовите и се покајуваат за да се подобрат како личности пред да настапи Јом кипур. Покајувањето може да биде покајничка молитва (''селихот'') која се кажува рано наутро и добротворни дела (''цадака'', „добродетелство“) со кое покајаникот покажува милосрдие или самоглед (''есед'').
2 Денови
Првите два дена од Десетте дена на покајание се во текот на Рош ашана. Еден од нив може да се падне на Шабат (во сабота), па тогаш се јавуваат дополнителни молитви според махзорот (молитвеникот), додека пак други се изоставаат.
Третиот ден, по Рош ашана, следи Постот на Годолија (''Цом Гедаља''). Ова е полудневен пост, кој трае од изгрејсонце то самрак.
Меѓу Рош ашана и почетокот Јом кипур се празнува посебен Шабат, наречен „Шабат (те)шува“ („Шабат на покајание“).
Последниот (десетти) ден е постот на Јом кипур. Во Левит 23:27 се заповеда дека Јом кипур мора да биде ден строго за одмор и пост. Јом кипур може да падне и на Шабат. Постот сепак продолжува — ова е единствениот случај кога може да се пости на Шабат. Постењето за Јом кипур е задолжително, без оглед на денот од неделата во кој ќе се падне, согласно прогласот во Тората дека овој ден е („Шабат на шабатите“).
3 Поврзано
* Тешува
* Јом кипур
* Еврејски празници
Кориолан (филм)

Кориолан (англиски: ''Coriolanus'') е британски филм од 2011 година, во режија на Ралф Фајнс. Главните улоги ги толкуваат: Ралф Фајнс, Џерард Батлер, Џесика Частејн и Ванеса Редгрејв.
1 Содржина
Кориолан е римски војсководач и јунак, човек со тврди ставови, кој се спротивставува на демократските промени. Поради тоа, тој го навлекува гневот на сиромашните римски граѓани. Тој применува политички манипулации, сакајќи да се избори за местото на конзул, но наместо тоа, тој ќе биде протеран од Рим. За да се одмазди, Кориолан се здружува со неговиот личен непријател, Тулиј Ауфидеј, па нивните две војски маршираат кон Рим со цел да го разурнат.
ATC код M09

1 M09A Други лекови за нарушувања на мускулно-скелетниот систем
1.1 M09AA Хинин и деривати
:M09AA01 Хидрохинин
:M09AA72 Хинин, комбинации со психолептици
1.2 M09AB Ензими
:M09AB01 Химопапаин
:M09AB02 Колагеназа ''clostridium histolyticum'':M09AB03 Бромелаини
:M09AB52 Трипсин, комбинации
1.3 M09AX Други лекови за нарушувања на мускулно-скелетниот систем
:M09AX01 Хијалуронска киселина
:M09AX02 Хондроцити, автологни
:M09AX03 Аталурен
:M09AX04 Дрисаперсен
:M09AX05 Аценаураминска киселина
:M09AX06 Етеплирсен
:M09AX07 Нусинерсен
:M09AX08 Голодирзен
:M09AX09 Онасемноген абепарвовек
:M09AX10 Риздиплам
:M09AX11 Паловаротен
:QM09AX99 Комбинации
ATC код M02

1 M02A Топикални производи за болка во зглобовите и мускулите
1.1 M02AA Антиинфламаторни препарати, нестероиди за топикална употреба
:M02AA01 Фенилбутазон
:M02AA02 Мофебутазон
:M02AA03 Клофезон
:M02AA04 Оксифенбутазон
:M02AA05 Бензидамин
:M02AA06 Етофенамат
:M02AA07 Пироксикам
:M02AA08 Фелбинак
:M02AA09 Буфексамак
:M02AA10 Кетопрофен
:M02AA11 Бендазак
:M02AA12 Напроксен
:M02AA13 Ибупрофен
:M02AA14 Фентиазак
:M02AA15 Диклофенак
:M02AA16 Фепразон
:M02AA17 Нифлуминска киселина
:M02AA18 Меклофенаминска киселина
:M02AA19 Флурбипрофен
:M02AA21 Толметин
:M02AA22 Суксибузон
:M02AA23 Индометацин
:M02AA24 Нифеназон
:M02AA25 Ацеклофенак
:M02AA26 Нимесулид
:M02AA27 Декскетопрофен
:M02AA28 Пикетопрофен
:M02AA29 Есфлурбипрофен
:QM02AA99 Антиинфламаторни препарати, нестероиди за топикална употреба, комбинации
1.2 M02AB Капсаицин и слични агенси
:M02AB01 Капсаицин
:M02AB02 Зукапсаицин
1.3 M02AC Препарати со деривати на салицилна киселина
:QM02AC99 Препарати со деривати на салицилна киселина, комбинации
1.4 M02AX Други топикални производи за болка во зглобовите и мускулите
:M02AX02 Толазолин
:M02AX03 Диметил сулфоксид
:M02AX05 Идроциламид
:M02AX06 Толперизон
:M02AX10 Разни
:QM02AX53 Диметил сулфоксид, комбинации
Тајната на мојот успех

Тајната на мојот успех (англиски: ''The Secret of My Success'') е американски филм од 1987 година, во режија на Херберт Рос. Главните улоги ги толкуваат: Мајкл Џеј Фокс и Хелен Слејтер.
1 Содржина
Брентли Фостер (го ига Фокс) е образовано момче од Канзас, кое отсекогаш сонувало да стане познато во Њујорк. Но, кога ќе пристигне таму, тој сфаќа дека е многу тешко да се најде работа, но и девојка. Брентли го посетува својот вујко, кој е сопственик на голема компанија и добива работа во одделот за испорака на поштата.
Бијело Поље

Бијело Поље — град и општина во североисточниот дел на Црна Гора на бреговите на реката Лим. Урбаното население изнесувало 15.400 (попис 2011). Тој е административен, економски, културен и образовен центар во северниот дел на Црна Гора.
Биело Поле е центар на општина (население од 46.051). Тоа е неофицијален центар на североисточниот регион на Црна Гора. ''Бијело Поље'' значи "бело поле" на српски, црногорски и сите останати јужнословенски јазици.
1 Историја
Бијело Поље било под Отоманско Царство до неговото ослободување со помош на мулти-националната војска во текот на Балканските војни во 1912 година. Додека градот бил под турска окупација, бил познат под името ''Акова''.
Црквата Св. Петар и Павле во Бијело Поле e местото каде што било напишано ''Евангелието на Мирослав'', брат на српскиот владател Стефан Немања.
2 Население
Бијело Поле е административен центар на Општина Бијело Поле, која во 2003 имало население од 50.284 жители. Градот, пак, имаше 15.883 жители. Во 2010 година, општината има население од 46.676 жители.
Населени во градот:
*1981 - 11,927
*1991 - 16,464
*2003 - 15,883
*2010 - 15,400
Население во општината:
*1948 - 36,795
*1953 - 41,432
*1961 - 46,651
*1971 - 52,598
*1981 - 55,634
*1991 - 55,268
*2003 - 50,284
*2011 - 46,051
Религија (попис 2011):
* Православни (53.55%)
* Муслимани (45.18%)
* Католици (0.17%)
* Атеисти (0.17%)
* останати (0.17%)
Етнички состав во 2003
Националност, Број, Процент
Срби, 20,743, 36.31%
Бошњаци, 12,409, 20.22%
Муслимани, 9,896, 17.18%
Црногорци, 10,214, 18.13%
Роми, 146, 0.26%
Хрвати, 49, 0.09%
Албанци, 35, 0.06%
останати, 165, 0.29%
Вкупно, 57,124, 100%
ФК Вадуц

ФК Вадуц е фудбалски клуб од Лихтенштајн со седиште во градот Вадуц. Моментално се натпреварува во Швајцарската Супер лига, првата лига по ранг во Швајцарија.
Клубот е основан во 1932 година. Еден од најголемите успеси му е изборувањето на промоција во Швајцарската Супер лига во сезоната 2008-09, но веднаш испаднале од таму завршувајќи како последнопласирани. Во летото 2014 година Вадуц пак се вратил во највисоката дивизија во Швајцарија. Тие се убедливо најуспешниот клуб од Лихтенштајн со освоени 42 Купа на Лихтенштајн а еднаш биле и Прваци на Лихтенштајн.
1 Титули
* Првенство на Лихтенштајн : 1
** 1936.
* Куп на Лихтенштајн : 50
** 1949, 1952, 1953, 1954, 1956, 1957, 1958, 1959, 1960, 1961, 1962, 1966, 1967, 1968, 1969, 1970, 1971, 1974, 1980, 1985, 1986, 1988, 1990, 1992, 1995, 1996, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2013, 2014, 2014, 2015, 2016, 2017, 2018, 2019, 2022, 2023, 2024
* Челенџ лига : 3
** 2003, 2008, 2014.
* Трета лига на Швајцарија : 2
** 2000, 2001.
Нисан

Нисан (|נִיסָן) — седмиот месец од граѓанскиот и првиот месец од верскиот еврејски календар. Името на месецот е вавилонско. Во Тората (Петтокнижието) а наречен ''авив'' — месецот кога созрева јачменот. Асирците го нарекуваат „месец на среќата“. Ова е пролетен месец со 30 дена. Обично се оаѓа во март–април од грегоријанскиот календар.
1 Празници во нисан
*1 нисан; асирска Нова година (''Хаб нисан'')
*14 нисан: Пост на првородениот (на 12 нисан ако 14-ти е се паѓа на Шабат (сабота))
*15-21 нисан: Пасха или „Бесквасници“ (на 22 нисан вон Израел)
*27 нисан: Јом ашоа – на 26 или 28 ако 27-ми паѓа во петок односно сабота), косејќи се со Шабат
2 Во други јазици
*на акадски месецот се нарекува '''', од сумерски: ''nisag''
*Нисан се нарекува месецот април на арапски (ar), и турски (''tr'').
Ноќ во музејот (филм)

Ноќ во музејот (англиски: ''Night at the Museum'') е американски филм (комедија) од 2006 година, во режија на Шон Леви. Главните улоги ги толкуваат: Бен Стилер, Карла Гуџино, Мики Руни и Робин Вилијамс. Филмот е снимен според истоимената сликовница за деца од 1993 година, напишана и илустрирана од хрватскиот стрип-цртач, Милан Тренц.
1 Содржина
Ноќниот чувар во еден природонаучен музеј открива дека ноќе, кога ќе си заминат посетителите, изложените експонати оживуваат и тој има големи проблеми, а истовремено, изложен е и на големи опасности, бидејќи го бркаат Хуни, мора да посредува во запирањето на војните итн.
Плевља

Плевља (српски / |Пљевља) — град во Црна Гора во северниот дел на Црна Гора, недалеку од границата со Србија и БиХ. Градот е и седиште на истоимената Општина Плевља. Лежи на надморска височина од 770 м. Во средниот век, Плевља била крстосница на важни трговски патишта и културни текови, со важни патишта кои ги поврзуваат литоралниот дел со балканската внатрешност. Во 2011 година, општина Плевља имала население од 30.786, а самиот град има население од околу 19.489. Општината се граничи со Жабљак, Мојковац и Биело Поле во Црна Гора, како и со Србија и Босна и Херцеговина. Со вкупна површина од , тоа е третата најголема општина во Црна Гора.
1 Историја
Во 1875 година, по неуспешното востание, масовно иселување се случи од Плевља во насока на Ужице, Валево и сливот на реката Дрина.
Во 1878 година, Плевља и санџакот Нови Пазар беа окупирани од страна на Австроунгарија. 5.000 војници, со своите сопруги и деца дојдоа во Плевља. Тоа беше почеток на една нова ера за градот, бидејќи Австријците Плевља ја претворија во современ западен град со хотели, книжарници, театар и културни настани. Првиот модерен драгстор е отворен во 1879 година, фотостудио во 1892 година, болница во 1880 година и фабрика за пиво во 1889 година (Šećerović). Австријците се повлекоа од градот во 1908 година и градот беше вратен под Отоманско Царство. Во 1880 година Плевља стана центар на Плеваљски Санџак, која постоела до 1912 година кога Плевља беше окупирана од Отоманското Царство за време на Балканските војни во 1912-1913 година. Српските и црногорските војски беа заробени во Плевља во ист ден. Во 1913 година Плевља стана дел од Кралството Црна Гора и по Првата светска војна, во 1918 година, стана дел од Кралството на Србите, Хрватите и Словенците, во кој Црна Гора се приклучи.
Од 1929 до 1941 година, Плевља беше дел од Зетска бановина на Кралството Југославија. На почетокот на Втората светска војна, Плевља, како и остатокот од Санџак, беше окупирана од НДХ Усташки сили. Значајни муслиманите од Плевља, Биело Поле и Приеполе му пишаа на Павелиќ и ја изразија својата лојалност кон независната држава Хрватска, наводно, во името на сите муслимани од Санџак. Во септември 1941 Усташите го напуштија Санџак кој беше окупиран од италијанските сили во рамките на италијанската окупација на Црна Гора. Битката на Плевља, се одржа на 1 декември 1941 помеѓу партизаните и италијанскиот гарнизон, и беше најголемата битка на востанието во Црна Гора. Во април 1942 Италијанците основаа баталјон на Санџак, во близина на Чајниче, составена од околу 500 муслимани од селата околу Плевља и Чајниче. Малку подоцна команда на муслиманската војска е основана во Буковица, во близина на Плевља. Од крајот на 1943 година Плевља припаѓала на германската окупирана територија на Црна Гора и по војната во Југославија припадна на Социјалистичка Република Црна Гора.
2 Население
Националност, Број, Процент
Срби, 17,569, 57.07%
Црногорци, 7,494, 24.34%
Бошњаци, 2,128, 6.91%
Муслимани, 1,739, 5.65%
Албанци, 17, 0.06%
Хрвати, 16, 0.05%
останати, 115, 0.42%
Total, 30,786, 100%
3 Поврзано
* Општина Плевља
* Санџак
ATC код V01

1 V01A Алергени
1.1 V01AA Екстракти од алергени
:V01AA01 Пердуви
:V01AA02 Полен од трева
:V01AA03 Куќни грињи
:V01AA04 Мувла и квасци
:V01AA05 Полен од дрва
:V01AA07 Инсекти
:V01AA08 Храна
:V01AA09 Текстил
:V01AA10 Цветови
:V01AA11 Животни
:V01AA20 Разни
Крвна одмазда

Крвна одмазда (|gjakmarrja, ѓакмарја) — социјална обврска да се изврши убиство со цел да се спаси честа поттикната од страна на претходно убиство или морално понижување. Оваа практика генерално се практикува во согласност со албанскиот социјален код познат како ''Канунот на Лек Дукаѓини'', или едноставно ''Канун''.
Имаше заживување на случаи на крвна одмазда во оддалечените северни делови на Албанија и Косово кое се должи на недостаток на државна контрола од падот на комунизмот. Албанскиот хелсиншки комитет смета дека една од причините за сеприсутноста на крвната одмазда е нефункционирањето на судскиот систем во земјата. Многу Албанци сметаат дека судовите се корумпирани или неефикасни, и претпочитаат пореална самоуправа понудени од страна на придржување кон Канунот.
Исмет Елези, професор по право на Универзитетот во Тирана, верува дека и покрај одобрувањето на крвна одмазда од страна на Канунот, постојат строги правила за тоа како практика може да се извршува. На пример, убиствата на жени, деца и постари лица се забранети. Други веруваат дека Канунот нагласува помирување и мировен процес, и дека селективно толкување на неговите правила е одговорно за сегашното крвопролевање.
Албанскиот писател Исмаил Кадаре смета крвната одмазда не треба да биде исклучиво албански феномен, туку историска одлика на Балканот во целина. Неговиот роман ''Скршениот април'' (албански: ''Prilli i Thyer'') ги истражува социјалните последици на крвната одмазда меѓу две семејства сопственици на земјиште. Бразилската филмска адаптација на романот под наслов ''Зад Сонцето'' (португалски: ''Abril Despedaçado'') пренесува акција од рурална Албанија во бразилските пустински предели, но на друг начин темите останаа недопрени. Американско-албанскиот филм ''The forgiveness of blood'', исто така се занимава со последиците од крвна одмазда на семејствата во оддалечените области на денешна Албанија.
Адар

Адар (|אֲדָר, од акадски: ''adaru'') — шестиот месец од граѓанскиот и дванаесеттиот месец од верскиот еврејски календар. Ова е зимски месец и има 29 дена. Во престапни години, му претходи 30-дневен вметнат месец наречен „Адар ришон“, „Адар I“ или „Адар алеф“, при што тогаш првоспоменатиот се нарекува „Адар шени“, „Адар II“ или „Адар бет“. Адар I и II се паѓаат во февруари-март во грегоријанскиот календар.
1 Празници во адар
* 13 адар (II во прест. год.): Пост на Естире (на 11 адар кога 13-ти се паѓа во Шабат)
* 14 адар (II во прест. год.): Пурим
* 14 адар I (не постои во непрестапна година): Пурим катан
* 15 адар (II во прест. год.): Шушан Пурим - во обѕидани градови во времето на Исус Навин (Јеошуа)
* 17 адар (II во прест. год.) - гозба на Јом адар
2 На други јазици
* азар и или адар (|آذار) Левантот се нарекува месецот март.
Хешван

Хешван (|חֶשְׁוָן), полн назив: мархешван (he, од акадски: ''waraḫsamnu'', „осми месец“) — вториот месец од граѓанскиот и осмиот месец од верскиот еврејски календар.
Во обична година, хешван има 29 дена, но во некои години му се додава уште еден ден поради одложувањето на Рош ашана за годината да биде целосна. Ова е есенски месец кој се паѓа во октомври-ноември во грегоријанскиот календар.
Еврејската Библија пред Вавилонското ропство овој месец го нарекува бул (1 Царства 6:38). Во Сидон, бул се споменува на саркофагот на феникискиот крал Ешмунасор II (почеток на V век п.н.е.).
1 Празници во хешван
* 26 хешван: Сигд („Поклонување“) — посебен празник на Етиопските Евреи (Фалаши). Се празнува со навршувањето на 50 дена од Јом кипур, како 50-те дена од Пасха до Шавуот.
2 Други извори
* Хешван — Википедија на хебрејски јазик
Хромофобија (филм)

Хромофобија (англиски: ''Chromophobia'') е британски филм од 2005 година, во режија на Марта Фајнс, која го напишала и сценариото. Главните улоги ги толкуваат: Ралф Фајнс, Пенелопе Круз, Кристин Скот Томас, Рис Иванс, Ијан Холм, Демијан Луис и Бен Чаплин. Музиката за филмот ја напишал Магнус Фајнс. Премиерата на филмот се одржала на Канскиот филмски фестивал.
1 Содржина
Секое семејство има одредени тајни што сака да ги зачува во својот дом. Но, тајните на семејството на Маркус Ајлсбери се обелоденети благодарение на долгогодишниот пријател на семејството, новинарот Трент, кој под притисок на својот уредник, трага по интересна приказна. Во филмот паралелно се прикажуваат случувањата и врските на неколку ликови, кои во потрага по удобен живот ги забораваат најважните нешта, како: пријателството, децата, љубовта.
Филмот претставува животна приказна за семејството Ејлсбери чии членови увидуваат дека постојат поважни нешта од парите. Иона не разликува психијатриска ординација од продавница, нејзиниот осумгодишен син има сериозни психолошки проблеми, а неговиот кум Стивен, кој е хомосексуалец, лежи претепан во една болница. Таткото на Иона, Едвард, очекува од неа повеќе отколку што таа може да постигне, а врската на нејзината маќеа со домашните миленици е најдобар начин, според неа, за искажување на вистинската љубов.
Како да го дресирате вашиот змеј (филм)

Како да го дресирате вашиот змеј (англиски: ''How to Train Your Dragon'') — анимиран филм од 2010 година, во режија на Дин Деблоа и Крис Сандерс. Гласовите на ликовите во филмот ги позајмуваат: Џеј Баричел, Џерард Батлер, Крег Фергусон и Америка Ферера. Филмот, кој бил номиниран за две награди „Оскар“, е заснован врз истоимената книга на Кресида Кауел.
1 Содржина
На суровиот остров Берк живеат храбрите и борбени Викинзи, меѓу кои и тинејџерот Хикап, кој е единствениот кој не ја споделува викиншката суровост и желбата за војување. Жителите на островот постојано се напаѓани од змејови. Татко му на Хикап е главатар на селото и тој е разочаран од неспособноста на својот син. Децата на островот тренираат да убиваат змејови. Еднаш, за време на одбраната од змејовите, Хикап го погодува најопасниот змеј „Ноќен бес“, но никој не му верува во тоа. Затоа, тој оди во шумата во потрага по змејот и го наоѓа ранет и неспособен за летање. Хикап сака да се покаже пред својот татко и пред другите Викинзи, но сепак, нему му е жал да го убие змејот. Напротив, тој се спријателува со него и набрзо му прави вештачка опашка, така што змејот може повторно да лета.
Негувајќи го змејот, Хикап почнува да се однесува чудно, поради што неговата другарка Астрид го следи до шумата и открива дека тој има змејски пријател. Таа е преплашена, но Хикап ѝ покажува дека змејот е добар, наспроти предрасудите на Викинзите, кои ги сметаат змејовите за лути непријатели. Подоцна, за време на тренирањето за борба против змејовите, Хикап знае како да ги скроти нив и тоа побудува општо воодушевување во селото, така што тој испаѓа голем јунак. Кога се враќа татко му, тој дознава за јунаштвото на Хикап и од него бара да го убие својот прв змеј. За време на борбата против змејовите, Хикап паѓа во опасност, но тогаш доаѓа неговиот змејски пријател, кој го спасува. Сепак, Викинзите, уплашени од неговата појава, се нафрлаат на него и го заробуваат.
Хикап му кажува на татко му дека змејовите се добри и дека тие го напаѓаат селото, бидејќи се принудени да му носат храна на господарот на сите змејови. Тогаш, татко му собира војници и се упатува кон гнездото на змејовите, со намера да ги уништи, а патот до таму му го покажува пријателот на Хикап. Кога пристигаат кај змејското гнездо, Викинзите не претпоставуваат колку голема опасност ги очекува. Кога ќе ги нападне огромниот змеј, сите бегаат, а во паниката, змејот-пријател на Хикап потонува во морето. Таткото на Хикап го спасува, а потоа, Хикап и неговиот пријател успеваат да го уништат огромниот змеј. Меѓутоа, во борбата, Хикап останува без една нога. Оттогаш, жителите на островот живеат во слога со змејовите.
Лузер фест

Лузер-фест — македонски музички фестивал што се одржува во Скопје. На фестивалот учествуваат млади групи кои сè уште немаат официјално издание. Во минатото фестивалот се викал Винер фест, а преименувањето се случило во 2007 година како последица на статистиката дека најголем дел од бендовите - победници на претходните изданија се распаднале.
Меѓу групите коишто низ годините настапиле на овој фестивал можат да се издвојат Лоши Деца, Storm, Верка, Визија, ТВ Рејџ, Боргот, ФИСТ, Ска Рингишпил, Новиот Почеток, Hardfaced, Синиак, Conquering lion и многу други.
1 Лузер фест 2014
По пауза од неколку години, во 2014 повторно се одржал фестивалот „Лузер-фест“, во просториите на Младинскиот културен центар во Скопје, а во организација на продукциската куќа „Пасворд“.
На фестивалот, на две сцени, настапиле следниве групи:* Амбер вирга
* Кортекс
* Катинг еџ (Cutting Edge)
* Колт
* Проблем солвд (Problem Solved)
* Проџект 2501 (Project 2501)
* Скопје кру (Skopje Crew)
* Протагонист
* Аутор
* ТВ рејџ (TV Rage).
Нјадобрите групи биле избрани врз основа на гласовите на публиката и на жири комисијата во состав: Петар Младеновски од групата „Суперхикс“, Васко Атанасоски од групата „Бернајс пропаганда“, музичкиот новинар Тошо Филиповски и Енис Хаџиќ од групата „Ласт експедишн“.
Два живота (филм)

Два живота е филм, во режија на Џорџ Мас и Џудит Кауфман. Главните улоги ги толкуваат: Џулиен Колер, Лив Улман, Свен Нордин и Кен Дукен.
1 Содржина
Кетрин е жена која своевремено била одгледана во дом за сираци во Источна Германија, откако нацистите ја одзеле од нејзината мајка во Норвешка. По повеќе години поминати во Источна Германија, таа успева да побегне и ја бара својата мајка. Во 1990 година, таа наоѓа едно среќно норвешко семејство.
Војна на световите (филм)

Војна на световите — американски филм, во режија на Стивен Спилберг. Главните улоги ги толкуваат: Том Круз, Дакота Фенинг и Тим Робинс. Филмот имал три номинации за наградата „Оскар“.
1 Содржина
Земјата е нападната од вонземјани борци-маишини. Истовремено, едно семејство се бори за опстанок.
Лаги и илузии

Лаги и илузии (англиски: ''Lies and Illusions'') е американки филм, во режија на Тибор Такач. Главните улоги ги толкуваат: Кристијан Слејтер и Куба Гудинг Џуниор.
1 Содржина
Среќата го напушта успешниот автор на книги за самопомош, Вес Вилсон, кога неговата свршеничка Саманта е убиена при еден случаен напад. Неговиот свет се распаѓа, кога тој ќе открие дека Саманта водела двоен живот, во кој била замешана и во грабеж на дијаманти од безмилосниот шверцер Ајзак.
Чудовишта против вонземјани

„Чудовишта против вонземјани“ (англиски: ''Monsters vs Aliens'') — американски анимиран филм од 2009 година, во режија на Роб Летерман и Конрад Вернон. Гласовите на главните ликови во филмот ги позајмуваат: Риси Витерспун, Хју Лори и Кифер Сатерленд, Рене Зелвегер итн.
1 Содржина
Во филмот се прикажуваат авантурите на шарената дружина, составена од чудовишта, која е изнајмена од владата на САД за да ја одбрани Земјата од нападот на вонземјаните. На тимот му се придружува и една жена, која на денот на својата свадба се претвора во џин, по ударот на еден метеор.
Гери Ларсон

Гери Ларсон (англиски: ''Gary Larson'') (14 август 1950, Такома, Вашингтон, САД) е американски цртач на стрипови и карикатури.
1 Животопис
Гери Ларсон уште како мал покажувал дарба за цртање, но никогаш не посетувал уметничко училиште. Во средното училиште, сосема го запоставил цртањето и се посветил на музиката, која останала негова втора љубов. Во 1978 година, тој дипломирал на државниот универзитет на Вашингтон, на одделот за комуникации. По дипломирањето, со еден свој другар, Ларсон формирал џез-дуо и три години живеел како музичар, свирејќи на гитара и бенџо. Потоа, тој се вработил во музичка продавница, каде што работел една година.
Во 1988 година, поради големата слава и богатството што го стекнал, Ларсон ја напуштил цртачката работа и заминал на четиринаесетмесечен одмор, патувајќи низ Амазон и низ Африка и свирејќи гитара. На 1 јануари 1990 година, повторно се вратил на цртањето, а на 31 декември 1994 година дефинитивно го напуштил цртањето и се посветил на свирење џез и пишување приказни за деца. Ларсон живее во Сиетл и покрај бројните петиции што љубителите на неговите стрипови му ги испраќаат преку интернет, тој не се вратил на цртањето.
2 Творештво
На почетокот на 1976 година, Ларсон направил шест цртежи за локалното списание „Pacific Search“ и за таа работа бил солидно платен, по што решил да продолжи со цртањето. Така, почнал да црта за неделникот „Summer News Review“ и со тоа започнал неговиот успех. По две години, започнал да црта неделни панели за „Seattle Times“, со наслов „Nature's Ways“. Конечниот успех го доживеал во 1979 година, кога потпишал договор со магазинот „San Francisco Chronicles“, во кој од 1 јануари 1980 година започнал да го црта серијалот „The Far Side“. Четири години подоцна, како признат автор, потпишал договор со „Universal Pres Syndicate“, со што неговите дела започнале да се дистрибуираат низ целиот свет. Оттогаш, неговите панели биле објавени во речиси 2.000 весници и списанија во дваесеттина земји, во тираж од над 100 милиони примероци.
Од неговиот серијал „The Far Side“ биле објавени вкупно 15 колекции, пет антологии и една ретроспектива, а овие изданија се нашле на списокот на бестселери на „Њујорк тајмс“. Во 1990 и 1994 година, Националното здружение на цртачи му ја доделило наградата „Reuben“ за најдобар цртач на годината. Врз основа на овој серијал, во 1994 и 1997 година биле снимени и анимираните филмови со наслов „Приказни на Гери Ларсон до далечната страна 1 и 2“, кои, исто така, биле наградени.
Стриповите на Ларсон се објавуват низ целиот свет. Неговото дело вообичаено се оценува како едноставно, бизарно, цинично, духовите и непредвидливо. Ларсон црта без почеток и без крај, само во еден панел, без никаква поука и без тенденција да морализира. Во неговите дела нема јунаци, но често се среќаваат животни и научници, што се објаснува со интересот на Ларсон за биологијата. Неговото дело се наоѓа меѓу стрипот и карикатурата, така што не може прецизно да се подреди во една од овие две категории.
Приправници (филм)

Приправници е американски филм, во режија на Шон Леви. Главните улоги ги толкуваат: Винс Вон, Овен Вилсон, Роуз Берн, Макс Мингела и Џош Бренер.
1 Содржина
Били и Ник се продажни агенти чии кариери се загрозени од дигиталниот свет. Обидувајќи се да докажат дека нивното време не поминало, тие се осмелуваат да стажираат во „Гугл“, заедно со цела армија брилијантни дипломци.
Англичанецот кој се качил...

Англичанецот кој се качил на рид, а слегол од планина (англиски: ''The Englishman Who Went Up a Hill but Came Down a Mountain'') е британски филм од 1995 година, во режија на Кристофер Монгер. Главните улоги ги толкуваат: Хју Грант и Тара Фицџералд.
1 Содржина
Во 1917 година, за време на Првата светска војна, двајца англиски картографи го посетуваат малото село Финон Гарв, во Јужен Велс за да ја измерат висината на „првата планина во Велс“. Мештаните се горди на својата „планина“, но потоа се разочарани и бесни, кога картографите ќе утврдат дека тоа е само рид. Не сакајќи да бидат ограничени од географските правила, мештаните се договараат од ридот да направат планина, но притоа мора да ги спречат Англичаните да си заминат пред да биде завршена работата.
Тајниот живот на Волтер Мити

Тајниот живот на Волтер Мити (англиски: ''The Secret Life of Walter Mitty'') е американски филм, во режија на Бен Стилер. Главните улоги ги толкуваат: Бен Стилер, Ширли Меклејн, Кристен Виг, Адам Скот и Шон Пен.
1 Содржина
Волтер е плашлив лектор во една издавачка куќа за списанија. Волтер не е способен да се бори за себе, па се повлекува во својот свет на фантазии, каде тој е храбар, цврст, полн со самодоверба и ја контролира својата судбина. Кога неговото работно место, како и работното место на неговата колешка се загрозени, Волтер стапува во акција во вистинскиот живот и оди на патување низ светот, кое се претвора во авантура што е поневеројатна од сите негови фантазии.
Јованка Орлеанка (филм од 1999)

„Јованка Орлеанка“ (англиски: ''Joan of Arc'') е француски филм од 1999 година, во режија на Лик Бесон (Luc Besson), кој бил автор и на сценариото, заедно со Ендрју Биркин (Andrew Birkin). Филмот е познат и како ''Гласник: Приказната за Јованка Орлеанка'' (''The Messenger: The Story of Joan of Arc''). Главните улоги ги играат: Мила Јовович, Џон Малкович, Раб Афлек, Феј данавеј, Дастин Хофман и Паскал Грегори. Музиката во филмот е дело на Ерик Сера (Eric Serra). Филмот трае 148 минути, а бил сниман во Чешка и во Франција. Во него се зборува на англиски и латински јазик. на разни фестивали, филмот освоил шест награди (меѓу кои, две награди „Цезар“) и имал 10 номинации.
1 Содржина
Во 1412 година, во Домреми, Франција се раѓа девојчето Јованка, во времето кога е во тек стогодишната војна меѓу Франција и Англија, а низ земјата пустошат англиските витези. Јованка израснува во многу религиозно девојче, кое се исповеда неколкупати на ден, а на возраст од 13 години, таа добива визија и наоѓа меч. Кога се враќа дома, таа ги затекнува англиските витези како го опустошуваат нејзиниот град. Подоцна, во 1428 година, таа веќе знае дека нејзината мисија е да ги избрка Англичаните од Франција и затоа бара средба со принцот Шарл, кој веднаш ја прифаќа нејзината понуда за помош. Така, Јованка се вклучува во борбата и со својот одред ги ослободува Орлеан и Рем, каде што Шарл се крунисува за крал. Остварувајќи ја својата цел, нему повеќе не му е потребна Јованка и таа паѓа во заробеништво на Бургундинците, а потоа, против неа започнува судски процес.
Ова е крајот

Ова е крајот (англиски: ''This is the end'') е американски филм (во жанрот комедија) од 2013 година, во режија на Сет Роген. Главните улоги ги толкуваат: Џејмс Франко, Џона Хил, Сет Роген, Џеј Барушел и Дени Мекбрајд.
1 Содржина
Филмската ѕвезда Џејмс Франко приредува голема забава во својата куќа во Лос Ангелес. Ненадејно, доаѓа крајот на светот, проследен со инвазија на чудовишта. Токму пред куќата на Франко се отвора огромна дупка во која паѓаат голем број од посетителите на забавата. Така, во куќата отануваат заробени шестмина пријатели. Поради настанатата состојба и малите резерви на храна, постепено нивното пријателство се влошува. На крајот, тие решаваат да излезат надвор, при што, некои од нив умираат, а некои заминуваат во рајот.
Земја на слободата

Земја на слободата (англиски: ''Freedomland'') е американски филм, во режија на Џо Рот. Главните улоги ги толкуваат: Семјуел Л. Џексон и Џулиен Мур.
1 Содржина
Кога Бренда, самохрана мајка од белата раса, ќе изјави дека Црнец од сиромашен кварт ѝ го украл автомобилот, со детето на задното седиште, во градот избувнува голема расна нетрпеливост. Двајца детективи, Црнец и белец, се здружуваат да го пронајдат детето и откриваат дека случајот е посложен отколку што изгледа. Имено, тие откриваат дека самата мајка е одговорна за смртта на своето дете, откако му дала преголема доза сируп за кашлање.
Ден за обука

Ден за обука е американски филм од 2001 година (во жанрот криминалистичка драма), во режија на Антоан Фукуа. Главните улоги ги толкуваат: Итан Хоук и Дензел Вашингтон. За својата улога, Вашингтон ја освоил наградата „Оскар“ за најдобра машка улога, а Хоук бил номиниран во категоријата „најдобра споредна улога“.
1 Содржина
На својот прв работен ден како полицаец во одделот за наркотици во Лос Ангелес, младиот Хојт (го игра Хоук) поминува 24-часовна обука под водство на неговиот постар колега, искусниот детектив Херис (го игра Вашингтон). Во текот на обуката, Хојт полека сфаќа дека Херис не е онаков како што изгледа на прв поглед, а неговите методи на работа се морално неправилни.
Тамуз

Тамуз (|תמוז) — десеттиот месец од граѓанскиот и четвртиот месец од верскиот еврејски календар. Ова е летен месец со 29 дена, кој се совпаѓа со јуни-јули од грегоријанскиот календар.
Името на месецот е прифатено од асирско-вавилонскиот календар, каде истиот е наречен по еден од поважните месопотамски богови — Тамуз, за кој се зборува во Езекил 8:14.
Меѓу другото, тамуз е и месец во современиот асирски календар на асирските христијани.
1 Празници во тамуз
17 тамуз: Седумнаесетти тамуз (''Шива асар бетамуз'') — жаловен пост во сеќавање на заземањето на Ерусалим од вавилонскиот цар Навуходоносор.
2 На други јазици
* Во Ирак и Левантот, „тамуз“ (ar) се нарекуа месецот јули. На турски истиот се нарекува „темуз“ ''tr'', а на сириски гласи syc. Во Либан, Сирија и Палестинскиот територии, Израелско-либанската војна од 2006 г. се нарекува ''Харб тамуз'' (ar, „Јулска војна“) според арапскиот обичај да се именуваат војните со Израел по месеци од годината.
3 Поврзано
* Тамуз (бог)
* Седумнаесетти тамуз
Дивиот, дивиот запад

Дивиот, дивиот запад (англиски: ''Wild Wild West'') е американски филм од 1999 година, во режија на Бери Зоненфелд. Главните улоги ги толкуваат: Вил Смит, Кевин Клајн и Селма Хаек.
1 Содржина
Двајцата најдобри пиштолџии на Западот мора да го спасат претседателот Грант од злобниот пронаоѓач Лавлес.
Скапоцена (филм)

Скапоцена (англиски: ''Precious'') е американски филм од 2009 година, во режија на Ли Даниелс. Главните улоги ги толкуваат: Габореи Сидибе, Мо Ник, Пола Петон, Мараја Кери и Лени Кравиц. Филмот освоил две награди „Оскар“: за најдобра споредна улога и за најдобро адаптирано сценарио, а покрај тоа, бил номиниран во уште две категории, и тоа: „најдобар филм“ и „најдобар режисер“.
1 Содржина
Дејството на оваа драма се одвива во 1987 година, во Харлем, и претставува мрачна приказна за животот на шеснаесетгодишната Кларис, која го трпи насилството на своите родители. Кларис е неписмена, дебела и често е малтретирана од нејзиниот татко. Во катастрофални услови за живот, таа наоѓа сила да ги надмине проблемите.